

**"Қазақстан Республикасындағы арнаулы мемлекеттік жәрдемақы туралы" Қазақстан Республикасының 1999 жылғы 5 сәуірдегі Заңын іске асыру туралы**

Қазақстан Республикасы Үкіметінің Қаулысы 1999 жылғы N 9 сәуір N 396

      "Қазақстан Республикасындағы арнаулы мемлекеттік жәрдемақы туралы" Қазақстан Республикасының 1999 жылғы 5 сәуірдегі Заңын орындау үшін Қазақстан Республикасының Үкіметі қаулы етеді:

      1. Қазақстан Республикасының Еңбек және халықты әлеуметтік қорғау министрлігі 1999 жылдың 20 мамырына арнаулы әлеуметтік жәрдемақы алуға құқығы бар адамдардың барлық санаттарына көрсетілген жәрдемақыны тағайындауды аяқтасын және 1999 жылдың 1 маусымынан бастап оны төлеуді қамтамасыз етсін.

      2. Коммуналдық қызметтер мен байланыс қызметтерін ұйымдастырушы-берушілерге арнаулы мемлекеттік жәрдемақы алуға құқығы бар адамдарды үстіміздегі жылдың сәуір-мамыр айларында коммуналдық қызметтер мен байланыс қызметтері үшін уақтылы ақы төлемеуі кезінде (қалааралық сөйлесулерді қоспағанда) 1999 жылдың 1 шілдесіне дейін айыппұлдар мен өсімақыларын босату мәселесін қарасын және осы қызметтерді көрсетуді ажыратып тастауға және тоқтатуға жол бермесін.

      Облыстардың, Астана және Алматы қалаларының әкімдері коммуналдық қызметтер мен байланыс қызметтерін ұйымдастырушы-берушілердің басшыларымен және адамдардың көрсетілген санаттарымен түсіндіру жұмысын жүргізуді қамтамасыз етсін.

      3. Қазақстан Республикасының Қаржы министрлігі үстіміздегі жылдың

сәуір және мамыр айлары үшін төлемдерді ескере отырып, 1999 жылдың 1

маусымынан бастап арнаулы мемлекеттік жәрдемақы төлеуді қаржыландыруды

қамтамасыз етсін.

     4. Осы қаулы жарияланған соң 10 күннен кейін күшіне енеді.

     Қазақстан Республикасының

        Премьер-Министрі

  Оқығандар:

  Қобдалиева Н.

  Үмбетова А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК